PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/FK/3/1/027	Bratislava, 27. apríla 2010	

Protimonopolný úrad Slovenskej republiky, odbor koncentrácií v správnom konaní 
číslo 0011/OK/2010 začatom dňa 19.03.2010 na základe oznámenia o koncentrácii podľa § 10 ods. 10 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom PENTA INVESTMENTS LIMITED, so sídlom 212 Ayias Fylaxeos & Polygnostou, C & I Center, 2nd floor, P. C. 3803 Limassol, Cyprus, reg. č. HE 158996, prostredníctvom splnomocnenej spoločnosti Advokátska kancelária JUDr. Katarína Segečová, s. r. o., Einsteinova 25, 851 01 Bratislava, IČO: 36 793 396, v mene ktorej koná JUDr. Katarína Segečová, advokátka vo veci zámeru koncentrácie podnikateľov PENTA INVESTMENTS LIMITED, so sídlom 212 Ayias Fylaxeos & Polygnostou, C & I Center, 2nd floor, P. C. 3803 Limassol, Cyprus, reg. č. HE 158996,  Regionalne Przedsiębiorstwo Przemysłu Chłodniczego IGLOKRAK Sp. z o.o., so sídlom ul. Dekerta 47, 30-703 Krakow, Poľská republika, Przedsiębiorstwo Przemysłu Spożywczego „LEWIL-IGLOKRAK“ Sp. z o.o., so sídlom 33-102 Tarnów, ul. Sadowa 29, Poľská republika a Chłodnie Śląskie „IGLOKRAK“ Sp. z o.o., so sídlom 44-300 Wodzisław Śląski, ul. Marklowicka 47, Poľská republika

rozhodol

na základe § 12 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánoch štátnej správy Slovenskej republiky v znení neskorších predpisov v znení neskorších predpisov tak, že  s ú h l a s í    s koncentráciou, ktorá má vzniknúť podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a  ostatných ústredných orgánov štátnej správy Slovenskej republiky v znení neskorších predpisov v znení neskorších predpisov na základe Kúpno – predajnej zmluvy, ktorú strany plánujú uzavrieť v súlade s Predbežnou podmienečnou predajnou zmluvou, uzatvorenou dňa 12.02.2010 medzi Kazimierzom Woźniakom, Wiesławom Staszeckim, Wiesławom Krawcom, Leszkom Wilkom, Marianom Brachmańskim, Stanisławom Błędowskim, Róża Konsek, Grzegorzom Woźniakom, Piotrom Krawcom, spoločnosťou HALSEY ENTERPRISES LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, spoločnosťou DAKIN INVESTMENTS LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, spoločnosťou MARFANI TRADING LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, spoločnosťou NORDGLIMT LIMITED,  so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, spoločnosťou NOUVION TRADING LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, spoločnosťou CALLWOOD INVESTMENTS LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, spoločnosťou HADMAR ENTERPRISES LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus, ako predávajúcimi a medzi spoločnosťou PENTA INVESTMENTS LIMITED, so sídlom 212 Ayias Fylaxeos & Polygnostou, C & I Center, 2nd floor, P. C. 3803 Limassol, Cyprus, reg. č. HE 158996 ako kupujúcim. 
O d ô v o d n e n i e :
1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 19.03.2010 listom zaevidovaným pod č. 1006/2010, doručené podnikateľom PENTA INVESTMENTS LIMITED, so sídlom 212 Ayias Fylaxeos & Polygnostou, C & I Center, 2nd floor, P. C. 3803 Limassol, Cyprus, reg. č. HE 158996 (ďalej len „PENTA“) prostredníctvom splnomocneného zástupcu Advokátska kancelária JUDr. Katarína Segečová, s. r. o., Einsteinova 25, 851 01 Bratislava, IČO: 36 793 396, v mene ktorého koná JUDr. Katarína Segečová, advokátka (ďalej len „právna zástupkyňa“) Oznámenie zámeru koncentrácie (ďalej len „Oznámenie o koncentrácii“) podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). 
2.	Na základe predložených informácií a podkladov úrad zistil, že v predmetnom prípade dôjde k získaniu priamej výlučnej kontroly podnikateľa PENTA nad podnikom podnikateľa Regionalne Przedsiębiorstwo Przemysłu Chłodniczego IGLOKRAK Sp. z o.o., so sídlom ul. Dekerta 47, 30-703 Krakow, Poľská republika (ďalej len „Iglokrak Krakow“), nad podnikom podnikateľa Przedsiębiorstwo Przemysłu Spożywczego „LEWIL-IGLOKRAK“ Sp. z o.o., so sídlom 33-102 Tarnów, ul. Sadowa 29, Poľská republika (ďalej len „Iglokrak Tarnów“) a nad podnikom podnikateľa Chłodnie Śląskie „IGLOKRAK“ Sp. z o.o., so sídlom 44-300 Wodzisław Śląski, ul. Marklowicka 47, Poľská republika (ďalej len „Iglokrak Wodzislaw“) na základe Kúpno – predajnej zmluvy, ktorú strany plánujú uzavrieť v súlade s Predbežnou podmienečnou predajnou zmluvou, uzatvorenou dňa 12.02.2010 medzi Kazimierzom Woźniakom (ďalej len „KW“), Wiesławom Staszeckim (ďalej len „WS“), Wiesławom Krawcom (ďalej len „WK“), Leszkom Wilkom (ďalej len „LW“), Marianom Brachmańskim (ďalej len „MB“), Stanisławom Błędowskim (ďalej len „SB“), Róża Konsek (ďalej len „RK“), Grzegorzom Woźniakom (ďalej len „GW“), Piotrom Krawcom (ďalej len „PK“), spoločnosťou HALSEY ENTERPRISES LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „HALSEY“), spoločnosťou DAKIN INVESTMENTS LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „DAKIN“), spoločnosťou MARFANI TRADING LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „MARFANI“), spoločnosťou NORDGLIMT LIMITED,  so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „NORDGLIMT“), spoločnosťou NOUVION TRADING LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „NOUVION“), spoločnosťou CALLWOOD INVESTMENTS LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „CALLWOOD“), spoločnosťou HADMAR ENTERPRISES LIMITED, so sídlom v 2-4 Arch. Makariou III Ave., Capital Center, 7th floor, Office 703, 1065 Nicosia, Cyprus (ďalej len „HADMAR“), ako predávajúcimi a medzi spoločnosťou PENTA ako kupujúcim (ďalej len „PPP Zmluva“). 
3.	Podľa § 10 ods. 10 zákona oznámenie o koncentrácii možno úradu podať aj pred uzavretím zmluvy alebo pred tým, než nastane iná právna skutočnosť zakladajúca zlúčenie, splynutie, získanie kontroly alebo vytvorenie spoločného podniku za predpokladu, že výsledkom bude koncentrácia, ktorá podlieha kontrole úradu podľa  § 10 odseku 1 zákona. Takéto oznámenie musí okrem náležitostí podľa § 10 ods. 12 zákona obsahovať aj písomné odôvodnenie a písomné podklady osvedčujúce skutočnosti podstatné pre koncentráciu.
4.	Podľa § 9 ods. 7 zákona sa ustanovenia zákona týkajúce sa koncentrácie, okrem § 10 ods. 9 vzťahujú aj na zámer koncentrácie oznámený úradu podľa § 10 ods. 10 zákona.
5.	Na základe doručenia Oznámenia o koncentrácii začalo dňa 19.03.2010 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) správne konanie vo veci koncentrácie pod č. 0011/OK/2010, o čom úrad listom č. 1251/PMÚ SR/2010 zo dňa 01.04.2010 informoval účastníka správneho konania. 
6.	Vzhľadom na to, že Oznámenie o koncentrácii neobsahovalo všetky náležitosti podľa § 10 ods. 12 zákona a vyhlášky úradu č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad vyššie uvedeným listom zároveň vyzval oznamovateľa koncentrácie na jeho doplnenie a taktiež ho upozornil, že lehota na vydanie rozhodnutia podľa § 11 zákona nezačala plynúť. 
7.	Dňa 14.04.2010 listom zaevidovaným pod č. 1426/2010 bolo úradu doručené Doplnenie oznámenia o koncentrácii, ktoré obsahovalo potvrdenie, preukazujúce úhradu správneho poplatku (ďalej len „Doplnenie OoK 1“) a písomné odôvodnenie a písomné podklady osvedčujúce skutočnosti podstatné pre koncentráciu. Úrad posudzoval všetky podklady a informácie predložené spoločnosťou PENTA v Oznámení o koncentrácii ako aj v Doplnení OoK 1 a dospel k záveru, že v uvedenom prípade bolo úradu doručené odôvodnenie a písomné podklady osvedčujúce skutočnosti podstatné pre koncentráciu, ktorými podnikatelia ubezpečili úrad o svojom spoločnom zámere uskutočniť navrhovanú koncentráciu a ktorými preukázali úradu, že ich plán navrhovanej koncentrácie je dostatočne konkrétny, pričom výsledkom tohto zámeru bude koncentrácia, ktorá podlieha kontrole úradu. 
8.	Predmetné Oznámenie o koncentrácii bolo ďalej doplnené listami zaevidovanými úradom dňa 22.04.2010 pod číslom 1532/2010 (ďalej len „Doplnenie OoK 2“) a pod číslom 1544/2010 (ďalej len „Doplnenie OoK 3“). Predmetnými listami oznamovateľ koncentrácie predložil úradu všetky chýbajúce podklady a informácie v zmysle zákona.
9.	Doručením listu č. 1544/2010 zo dňa 22.04.2010 boli doplnené chýbajúce náležitosti oznámenia koncentrácie a na základe uvedeného začala podľa § 11 zákona plynúť dňa 23.04.2010 lehota 60 pracovných dní na vydanie rozhodnutia, o čom úrad upovedomil účastníka konania listom č. 1577/PMÚ SR/2010 zo dňa 26.04.2010.
10.	Správny poplatok vo výške 3 319 eur podľa zákona č. 145/1995 Z.z. o správnych poplatkoch v znení neskorších predpisov bol prevedený na účet úradu dňa 07.04.2010.
11.	Z podkladov a informácií, ktoré boli úradu predložené v predmetnom správnom konaní účastníkom správneho konania vyplynuli nasledujúce skutočnosti:
I.  Podnikatelia
12.	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.
PENTA
13.	PENTA je spoločnosť založená v súlade s právnym poriadkom Cyperskej republiky zaregistrovaná pod číslom HE 158996. PENTA je jednou zo spoločností patriacich do ekonomickej skupiny podnikateľa Penta Holding Limited, ktorý je spoločnosťou holdingového typu (ďalej len „skupina PENTA“). Spoločnosti zo skupiny PENTA sa podľa Oznámenia o koncentrácii zaoberajú investovaním do kapitálu súkromných podnikov, pričom sa zameriavajú predovšetkým na reštrukturalizačné projekty v oblasti strednej a východnej Európy. Štruktúra skupiny ako aj zoznam spoločností patriacich do skupiny PENTA je veľmi rozsiahly, a keďže boli oznamovateľom koncentrácie označené za predmet obchodného tajomstva, úrad ich v ďalšom texte podrobne neuvádza.
14.	Spoločnosti zo skupiny PENTA vlastnia v Slovenskej republike viacero podnikov pôsobiacich v rozličných odvetviach, pričom zoznam aktivít, ktoré vykonávajú spoločnosti zo skupiny PENTA na území Slovenskej republiky je uvedený nižšie v bode 58.
15.	Podnikateľ PENTA má na území Slovenskej republiky zriadenú organizačnú zložku, ktorej predmet činnosti je nasledovný:
-	kúpa tovaru na účely jeho predaja konečnému spotrebiteľovi (maloobchod),
-	kúpa tovaru na účely jeho predaja iným prevádzkovateľom živnosti (veľkoobchod) v rozsahu voľných živností,
-	sprostredkovateľská činnosť v rozsahu voľnej živnosti,
-	faktoring a forfaiting v rozsahu voľnej živnosti,
-	marketing a prieskum trhu a verejnej mienky,
-	reklamná, inzertná a propagačná činnosť v rozsahu voľnej živnosti,
-	automatizované spracovanie dát,
-	podnikateľské poradenstvo v rozsahu voľnej živnosti,
-	vedenie účtovníctva, 
-	činnosť účtovných poradcov,
-	činnosť organizačných a ekonomických poradcov,
-	prenájom hnuteľných vecí v rozsahu voľných živností,
-	prenájom nehnuteľností s poskytovaním iných než základných služieb spojených s prenájmom,
-	obstarávateľská činnosť spojená so správou nehnuteľností,
-	leasingové činnosti v rozsahu voľnej živnosti,
-	administratívne práce,
-	organizovanie kultúrnych, spoločenských a športových podujatí a výstav,
-	technicko-organizačné zabezpečenie kurzov, školení, seminárov a obchodných rokovaní, 
-	montáž a správa štruktúrovanej kabeláže počítačových sietí,
-	poradenská a konzultačná činnosť v oblasti výpočtovej techniky, vrátane systémovej údržby software,
-	správa registratúry.
16.	Z vyššie uvedených skutočností vyplýva, že spoločnosť PENTA je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.
Iglokrak Krakow
17.	Podľa výpisu zo Štátneho súdneho registra vo Varšave, č. 0000011451 predloženého oznamovateľom koncentrácie je spoločnosť Iglokrak Krakow spoločnosťou s ručením obmedzeným, založenou dňa 09.05.2001.
18.	Spoločnosť Iglokrak Krakow má v predmetnom registri množstvo činností, ktoré sú premetom jej podnikania. Medzi hlavné jej činnosti patrí:
-	výroba potravinárskych výrobkov,
-	veľkoobchod s ovocím a zeleninou,
-	veľkoobchod s mäsom a mäsovými výrobkami,
-	veľkoobchod s nealkoholickými nápojmi,
-	veľkoobchod s ostatnými potravinami, vrátane rýb, kôrovcov a mäkkýšov,
-	nešpecializovaný veľkoobchod s potravinami, nápojmi a tabakovými výrobkami.	
19.	Spoločnosť Iglokrak Krakow je vlastnená štyrmi fyzickými osobami. Iglokrak Krakow vykonáva priamu výlučnú kontrolu nad spoločnosťami:
-	Chłodnie PANDA REX-IGLOKRAK, Sp. z o.o., so sídlom 42-546 Sosnowiec, ul. Lenartowicza 188, Poľská republika (ďalej len „Panda Rex“) – zaoberá sa distribúciou mrazených potravín, zmrzliny do supermarketov a reťazcov diskontných predajní a potravinového zabaleného doplnkového tovaru (džús, kečup, čaj a pod.) do reštaurácií, hotelov, kaviarní a rýchlych občerstvení, 
-	Chłodnie PODHALAŃSKIE „IGLOKRAK“, Sp. z o.o., so sídlom 31-511 Kościelisko, ul. Nędzy Kubińca 101, Poľská republika (ďalej len „Podhalanskie“) - zaoberá sa distribúciou mrazených potravín, zmrzliny do supermarketov a reťazcov diskontných predajní a potravinového zabaleného doplnkového tovaru (džús, kečup, čaj a pod.) do reštaurácií, hotelov, kaviarní a rýchlych občerstvení,
-	PRZEDSIĘBIORSTWO PRZEMYSŁU CHŁODNICZEGO „FRITAR“ SA, so sídlom 33-102 Tarnów, ul. Sadowa 29, Poľská republika (ďalej len „Fritar“).
20.	Na území Slovenskej republiky pôsobila v roku 2009 spoločnosť Iglokrak Krakow jedine prostredníctvom importov spoločnosti Fritar, ktorá sa zaoberá produkciou a veľkoobchodným predajom mrazených hranolčekov, mrazenej zeleniny, mrazeného ovocia, mrazených múčnych produktov a iných mrazených potravín najmä do supermarketov a reťazcov diskontných predajní. Spoločnosť Fritar predáva významnú väčšinu svojich produktov v Poľsku, pričom určitá menšia časť je exportovaná do celého sveta.
21.	Spoločnosť Iglokrak Krakow vlastní 41 % podiel v spoločnosti Chłodnie wielkopolskie „IGLOKRAK“ Sp. z o.o. v likvidácii, so sídlom 60-693 Poznań, ul. Heleny Szafran 10, Poľská republika (ďalej len „Wielkopolskie“) – spoločnosť Wielkopolskie v súčasnosti nevykonáva žiadnu činnosť.
22.	Oznamovateľ koncentrácie uvádza, že produkty spoločnosti Iglokrak Krakow sú predávané výlučne v Poľsku.
23.	Z vyššie uvedeného je zrejmé, že spoločnosť Iglokrak Krakow je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.
Iglokrak Tarnów
24.	Podľa výpisu zo Štátneho súdneho registra vo Varšave, č. 0000012238 predloženého oznamovateľom koncentrácie je spoločnosť Iglokrak Tarnów spoločnosťou s ručením obmedzeným, založenou dňa 15.05.2001.
25.	Spoločnosť Iglokrak Tarnów má v predmetnom registri množstvo činností, ktoré sú premetom jej podnikania. Medzi hlavné jej činnosti patrí:
-	výroba mäsových výrobkov, vrátane výrobkov z hydinového mäsa (spoločnosť nie je aktívna v klasickom mäsovom priemysle, v danom prípade ide o produkciu mrazených jedál obsahujúcich aj mäso),
-	spracovanie a konzervovanie zemiakov,
-	iné spracovanie a konzervovanie ovocia a zeleniny,
-	výroba makarónov, rezancov, kuskusu a podobných múčnych výrobkov,
-	veľkoobchod s ovocím a zeleninou,
-	veľkoobchod s mäsom a mäsovými výrobkami,
-	veľkoobchod s nealkoholickými nápojmi,
-	veľkoobchod s ostatnými potravinami, vrátane rýb, kôrovcov a mäkkýšov,
-	nešpecializovaný veľkoobchod s potravinami, nápojmi a tabakovými výrobkami.	
26.	Spoločnosť Iglokrak Tarnów je vlastnená šiestimi fyzickými osobami. Iglokrak Tarnów vykonáva priamu výlučnú kontrolu nad spoločnosťou GLACIER FOOD SERVICE Sp. z o.o., so sídlom 30-363 Krakow, ul. Rzemieślnicza 4 A, Poľská republika (ďalej len „Glacier“). Spoločnosť Glacier doposiaľ nevykonáva žiadnu podnikateľskú činnosť.
27.	Spoločnosť Iglokrak Tarnów vlastní 10 % podiel v spoločnosti Wielkopolskie, ktorá je v likvidácii, avšak v súčasnosti nevykonáva žiadnu činnosť
28.	Spoločnosť Iglokrak Tarnów nemá na území Slovenskej republiky žiadnu dcérsku spoločnosť a nepôsobí na území Slovenskej republiky ani prostredníctvom importov. 
29.	Oznamovateľ koncentrácie uvádza, že produkty spoločnosti Iglokrak Tarnów sú predávané výlučne v Poľsku.
30.	Z vyššie uvedeného je zrejmé, že spoločnosť Iglokrak Tarnów je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.
Iglokrak Wodzislaw
31.	Podľa výpisu zo Štátneho súdneho registra vo Varšave, č. 0000025620 predloženého oznamovateľom koncentrácie je spoločnosť Iglokrak Wodzislaw spoločnosťou s ručením obmedzeným, založenou dňa 09.07.2001.
32.	Spoločnosť Iglokrak Wodzislaw má v predmetnom registri množstvo činností, ktoré sú premetom jej podnikania. Medzi hlavné jej činnosti patrí:
-	výroba potravinárskych výrobkov,
-	veľkoobchod s ovocím a zeleninou,
-	veľkoobchod s mäsom a mäsovými výrobkami (spoločnosť realizuje obchod výhradne s mrazeným mäsom a mrazenými jedlami obsahujúcimi mäso, pričom predaj mrazeného mäsa zahŕňa aj ryby a predstavuje nevýznamný podiel na celkovom predaji mrazených produktov),
-	veľkoobchod s nealkoholickými nápojmi,
-	veľkoobchod s ostatnými potravinami, vrátane rýb, kôrovcov a mäkkýšov,
-	nešpecializovaný veľkoobchod s potravinami, nápojmi a tabakovými výrobkami.	
33.	Spoločnosť Iglokrak Wodzislaw je vlastnená šiestimi fyzickými osobami a jednou právnickou osobou, ktorou je spoločnosť Iglokrak Krakow. Iglokrak Wodzislaw vykonáva priamu výlučnú kontrolu nad spoločnosťami:
-	GASTROMALL Sp. z o.o., so sídlom 44-300 Wodzislaw Śląski, ul. Marklowicka 36, Poľská republika (ďalej len „Gastromall“) - zaoberá sa distribúciou mrazených potravín, zmrzliny do supermarketov a reťazcov diskontných predajní a potravinového zabaleného doplnkového tovaru (džús, kečup, čaj a pod.) do reštaurácií, hotelov, kaviarní a rýchlych občerstvení,
-	Chłodnie Bielskie iglokrak sp. z o.o., so sídlom 43-300 Bielsko- Biała, ul. Witosa 10, Poľská republika (ďalej len „Bielskie“) - zaoberá sa distribúciou mrazených potravín, zmrzliny do supermarketov a reťazcov diskontných predajní a potravinového zabaleného doplnkového tovaru (džús, kečup, čaj a pod.) do reštaurácií, hotelov, kaviarní a rýchlych občerstvení.
34.	Spoločnosť Iglokrak Wodzislaw vykonáva tiež priamu spoločnú kontrolu spolu so spoločnosťou P.H. Lodimex nad spoločnosťou PRZEDSIĘBIORSTWO USŁUGOWO HANDLOWE „LOGIS-SYSTEM“ Sp. z o.o., so sídlom Dąbrową, ul. Bukowska 45, 62-070 Dopiewo, Poľská republika (ďalej len „Logis“).
35.	Spoločnosť Iglokrak Wodzislaw nemá na území Slovenskej republiky žiadnu dcérsku spoločnosť a nepôsobí na území Slovenskej republiky ani prostredníctvom importov. 
36.	Oznamovateľ koncentrácie uvádza, že produkty spoločnosti Iglokrak Wodzislaw sú predávané výlučne v Poľsku.
37.	Z vyššie uvedeného je zrejmé, že spoločnosť Iglokrak Wodzislaw je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.
II.  Forma koncentrácie
38.	Podľa § 9 ods. 1 zákona je koncentrácia proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.
39.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.
40.	Koncentrácia podľa informácií poskytnutých oznamovateľom koncentrácie bude spočívať v získaní priamej výlučnej kontroly podnikateľa PENTA nad podnikom podnikateľa Iglokrak Krakow, nad podnikom podnikateľa Iglokrak Tarnów a nad podnikom podnikateľa Iglokrak Wodzislaw.
41.	Obchodné podiely spoločností Iglokrak Krakow, Iglokrak Tarnów a Iglokrak Wodzislaw nadobudne spoločnosť PENTA od predávajúcich na základe Kúpno – predajnej zmluvy, ktorú strany plánujú uzavrieť v súlade s PPP Zmluvou. Na Základe PPP Zmluvy získa spoločnosť PENTA priamo 100 % podiel na základnom imaní spoločnosti Iglokrak Krakow a 100 % podiel na základnom imaní spoločnosti Iglokrak Tarnów, zároveň získa priamo 83,28 % podiel a nepriamo 16,72 % podiel na základnom imaní spoločnosti Iglokrak Wodzislaw. Prostredníctvom spoločností Iglokrak Krakow, Iglokrak Tarnów a Iglokrak Wodzislaw spoločnosť PENTA následne získa nepriamu výlučnú kontrolu nad spoločnosťami Panda Rex, Podhalanskie, Fritar, Wielkopolskie, Glacier, Gastromall, Bielskie a nepriamu spoločnú kontrolu nad spoločnosťou Logis.
42.	Podľa predložených informácií a podkladov úrad zistil, že na základe Kúpno – predajnej zmluvy, ktorú strany plánujú uzavrieť v súlade s PPP Zmluvou v predmetnom prípade dôjde k získaniu priamej výlučnej kontroly podnikateľa PENTA nad podnikom podnikateľa Iglokrak Krakow, nad podnikom podnikateľa Iglokrak Tarnów a nad podnikom podnikateľa Iglokrak Wodzislaw, čím získa možnosť rozhodovať o prijímaní rozhodnutí strategického charakteru.
43.	V predmetnom prípade sa teda dôjde ku koncentráciu podľa § 9 ods. 1 písm. b) zákona v nadväznosti na § 9 ods. 4 písm. b) zákona spočívajúcu v získaní priamej výlučnej kontroly podnikateľa PENTA nad podnikom podnikateľa Iglokrak Krakow, nad podnikom podnikateľa Iglokrak Tarnów a nad podnikom podnikateľa Iglokrak Wodzislaw, ku ktorej dôjde na základe Kúpno – predajnej zmluvy.  
III.  Účastníci koncentrácie
44.	Podľa § 25 ods. 3 písm. d) zákona účastníkom konania v prípade koncentrácie ktorá vznikla získaním priamej alebo nepriamej kontroly jedným podnikateľom alebo viacerými podnikateľmi na podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov. 
45.	Na základe vyššie uvedeného úrad zistil, že účastníkom správneho konania je podnikateľ PENTA, ktorý získa kontrolu nad podnikom podnikateľa Iglokrak Krakow, nad podnikom podnikateľa Iglokrak Tarnów a nad podnikom podnikateľa Iglokrak Wodzislaw. 
46.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 
47.	V prípade, kedy koncentráciou získava podnikateľ výlučnú kontrolu nad podnikom iného podnikateľa sú účastníkmi koncentrácie na strane nadobúdateľa podnikateľ, ktorý koncentráciou nadobúda výlučnú kontrolu a na strane nadobúdaného subjektu podnikateľ, nad ktorým sa výlučná kontrola získava. 
48.	Účastníkmi predmetnej koncentrácie sú teda podnikatelia PENTA, Iglokrak Krakow, Iglokrak Tarnów a Iglokrak Wodzislaw.
IV.  Koncentrácia podliehajúca kontrole úradu
49.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo

b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

50.	Pričom podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1. má podiel na základnom imaní vyšší ako polovicu,
2. má právo vykonávať viac ako polovicu hlasovacích práv,
3. má právo vymenovať viac ako polovicu členov orgánov podnikateľa alebo
4. má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).
51.	Pri výpočte celkových obratov účastníkov koncentrácie je potrebné uplatniť znenie § 10 ods. 3 až 8 zákona v rozsahu vyhlášky Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.
52.	Na základe predložených podkladov a informácií od účastníka konania úrad zistil, že podnikateľ PENTA za uzavreté účtovné obdobie predchádzajúce vzniku koncentrácie, t. j. v roku 2009 dosiahol v Slovenskej republike celkový obrat vyšší ako 19 000 000 eur a podnikateľ Iglokrak Krakow dosiahol v roku 2009 celosvetový celkový obrat prevyšujúci 46 000 000 eur. Konkrétne údaje boli účastníkmi koncentrácie označené ako predmet obchodného tajomstva, úrad ich preto v texte bližšie neuvádza. 
53.	Na základe vyššie uvedeného úrad zistil, že v predmetnom prípade boli splnené podmienky uvedené v § 10 ods. 1 písm. b) zákona, a teda predmetná koncentrácia podlieha kontrole úradu.
V.  Relevantné trhy
54.	Podľa § 3 ods. 3 zákona relevantný trh je priestorový a časový súbeh ponuky            a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia. Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.
Tovarové a priestorové relevantné trhy   
55.	Pri vymedzení relevantných trhov z tovarového hľadiska úrad vychádzal z § 3 ods. 3 až ods. 5 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia, pričom sa zameral na určenie a posúdenie vplyvov predmetnej koncentrácie na hospodársku súťaž na relevantných trhoch, na ktorých sa prejavia účinky koncentrácie v rámci Slovenskej republiky.
56.	Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.
57.	Ako bolo už vyššie uvedené, spoločnosti zo skupiny PENTA sa zaoberajú najmä investovaním do kapitálu súkromných podnikov, pričom sa zameriavajú predovšetkým na reštrukturalizačné projekty v oblasti strednej a východnej Európy. 
58.	Z Oznámenia o koncentrácii vyplýva, že spoločnosti ovládané spoločnosťou PENTA pôsobia na území Slovenskej republiky v nasledovných oblastiach: 
-	realitná činnosť (sprostredkovanie kúpy a predaja nehnuteľností),
-	development (projekcia, výstavba, prenájom a predaj nehnuteľností),
-	zábavný priemysel (vrátane územia Poľska, ČR a Chorvátska) – prevádzka číselných a okamžitých lotérií a športové stávkovanie,
-	poskytovanie služieb verejného zdravotného poistenia,
-	výroba a predaj drevených, plastových a hliníkových okien a drevených, plastových, hliníkových balkónových, resp. terasových dverí (vrátane územia EÚ),
-	energetický priemysel (prevádzka energetických celkov na výrobu, nákup a rozvod tepelnej a elektrickej energie, tlakového vzduchu, zemného plynu, priemyselnej vody, pitnej vody a na čistenie a odvádzanie odpadových vôd),
-	elektrotechnický priemysel (výroba a predaj elektrotechnických zariadení pre priemysel),
-	zlievarenský priemysel (tavenie a úprava kovu, príprava lejacích foriem a jadier, konečná úprava surového odliatku),
-	výroba odliatkov z ocele (tavenie a úprava kovu, príprava lejacích foriem a jadier, konečná úprava surového odliatku z ocele),
-	stravovacie služby (závodné jedálne v podnikoch v rámci skupiny),
-	výroba a predaj hutníckych zariadení a produktov pre priemysel,
-	výroba oceľových konštrukcií (výroba kordov a pneudrôtu pre výrobcov pneumatík, výroba materiálov pre potreby stavebníctva (zváracie siete, laná, drôty s rôznou povrchovou úpravou a pod.),
-	zber šrotu (zber kovového odpadu, predaj kovového odpadu ďalším spracovateľom),
-	environmentálne merania, analýzy a poradenstvo,
-	strojárenský priemysel (výroba ozubených kolies, ozubených hriadeľov, diferenciálov, prídavných a pomocných pohonov, prevodoviek a komponentov do prevodoviek, montážnych celkov pre automobilový priemysel a poľnohospodárske stroje),
-	skladovanie a zneškodňovanie nebezpečného odpadu,
-	poskytovanie poradených služieb v oblasti výpočtovej techniky, vrátane systémovej údržby software,
-	investičná činnosť (investovanie voľných zdrojov do plánovaných projektov, akvizície existujúcich spoločností) (aj územie EÚ),
-	distribúcia tepla (výroba a rozvod tepelnej energie),
-	výroba bravčového a hovädzieho mäsa, mäsových výrobkov, konzerv a polokonzerv (vrátane územia Maďarska),
-	poskytovanie komplexných bankových služieb,
-	predaj chovateľských potrieb pre záujmové chovy a predaj zvierat (aj územie EÚ),
-	poskytovanie lekárenskej starostlivosti (aj územie ČR a Poľsko),
-	poskytovanie služieb SVaLZ (aj územie ČR, Poľsko),
-	poskytovanie pracovnej zdravotnej služby,
-	poskytovanie zdravotnej starostlivosti (aj územie ČR),
-	predaj nafty a olejov (prevádzka stanice pohonných hmôt),
-	výroba a predaj dielov do leteckého priemyslu (dovoz do Slovenskej republiky od českých spoločností patriacich do skupiny Penta).
59.	Ako už bolo vyššie uvedené, spoločnosť Iglokrak Krakow sa zaoberá nasledovnými činnosťami, ktorými sú najmä:
-	výroba potravinárskych výrobkov,
-	veľkoobchod s ovocím a zeleninou,
-	veľkoobchod s mäsom a mäsovými výrobkami,
-	veľkoobchod s nealkoholickými nápojmi,
-	veľkoobchod s ostatnými potravinami, vrátane rýb, kôrovcov a mäkkýšov,
-	veľkoobchod s potravinami, nápojmi a tabakovými výrobkami.	
60.	Avšak na území Slovenskej republiky pôsobí spoločnosť Iglokrak Krakow jedine prostredníctvom dcérskej spoločnosti Fritar, ktorá na územie Slovenskej republiky dováža zanedbateľné množstvo svojej produkcie, pričom sa jedná o produkciu mrazených hranolčekov, mrazenej zeleniny, mrazeného ovocia, mrazených múčnych produktov a iných mrazených potravín, t.j. veľkoobchodný predaj mrazených potravín.
61.	Oznamovateľ koncentrácie uvádza, že spoločnosť Iglokrak Tarnów sa zaoberá nasledovnými činnosťami, ktorými sú najmä:
-	výroba mäsových výrobkov, vrátane výrobkov z hydinového mäsa (spoločnosť nie je aktívna v klasickom mäsovom priemysle, v danom prípade ide o produkciu mrazených jedál obsahujúcich aj mäso),
-	spracovanie a konzervovanie zemiakov,
-	iné spracovanie a konzervovanie ovocia a zeleniny,
-	výroba makarónov, rezancov, kuskusu a podobných múčnych výrobkov,
-	veľkoobchod s ovocím a zeleninou,
-	veľkoobchod s mäsom a mäsovými výrobkami,
-	veľkoobchod s nealkoholickými nápojmi,
-	veľkoobchod s ostatnými potravinami, vrátane rýb, kôrovcov a mäkkýšov,
-	veľkoobchod s potravinami, nápojmi a tabakovými výrobkami.
62.	Iglokrak Wodzislaw ako ďalší účastník koncentrácie sa zaoberá  prevažne činnosťami, ktorými sú najmä:
-	výroba ostatných potravinárskych výrobkov,
-	veľkoobchod s ovocím a zeleninou,
-	veľkoobchod s mäsom a mäsovými výrobkami (spoločnosť realizuje obchod výhradne s mrazeným mäsom a mrazenými jedlami obsahujúcimi mäso, pričom predaj mrazeného mäsa zahŕňa aj ryby a predstavuje nevýznamný podiel na celkovom predaji mrazených produktov),
-	veľkoobchod s nealkoholickými nápojmi,
-	veľkoobchod s ostatnými potravinami, vrátane rýb, kôrovcov a mäkkýšov,
-	veľkoobchod s potravinami, nápojmi a tabakovými výrobkami.	
63.	Z predložených podkladov a informácií úrad zistil, že podnikatelia Iglokrak Krakow, Iglokrak Tarnów a Iglokrak Wodzislaw nemajú na území Slovenskej republiky žiadnu dcérsku spoločnosť. Ako bolo už vyššie uvedené, na území Slovenskej republiky pôsobí iba spoločnosť Fritar, a to iba prostredníctvom dovozu svojich mrazených produktov vo veľmi malom množstve, a to v odlišnej oblasti, v akej pôsobí nadobúdateľ.
64.	Všetky tri nadobúdané spoločnosti, Iglokrak Krakow, Iglokrak Tarnów a Iglokrak Wodzislaw predávajú väčšinu svojich produktov v Poľsku, pričom menšia časť je exportovaná do celého sveta (najmä USA, Kanada, Európska únia, Kazachstan, Rusko a Ukrajina). Spoločnosti kontrolované nadobúdanými spoločnosťami (s výnimkou spoločnosti Wielkopolskie) pôsobia prevažne v oblasti distribúcie potravín (mrazené potraviny, zmrzlina) do maloobchodných sietí a potravinového zabaleného tovaru (napr. kečup, džús, čaj a pod.) do potravinového sektora. Tieto spoločnosti poskytujú aj logistické a skladovacie služby.
65.	Z uvedeného je zrejmé, že spoločnosť PENTA nepôsobí na území Slovenskej republiky v rovnakej oblasti ako nadobúdané spoločnosti Iglokrak Krakow, Iglokrak Tarnów a Iglokrak Wodzislaw. Na základe uvedeného možno konštatovať, že medzi stranami nedochádza k horizontálnemu ani k vertikálnemu prekrytiu.
66.	Oznamovateľ v Oznámení o koncentrácii vymedzil ako relevantný trh, na ktorom pôsobí spoločnosť Fritar na území Slovenskej republiky, ako trh veľkoobchodného predaja mrazených potravín. Z priestorového hľadiska oznamovateľ koncentrácie vymedzil tento trh minimálne územím Slovenskej republiky.
67.	Mrazené jedlá (múčne produkty), mrazená zelenina, ovocie, mrazené hranolčeky, ktorých produkcia predstavuje podľa oznamovateľa koncentrácie špecifický typ potravín, ktorý je z pohľadu dopytu nezastupiteľný z nemrazenými potravinami. Rovnako aj z pohľadu ponuky je možné konštatovať ich nezastupiteľnosť, a to najmä vzhľadom na odlišnú technológiu pri výrobe daných produktov.  Trh mrazených potravín by pri hlbšej analýze zastupiteľnosti, tak z pohľadu ponuky, ako aj dopytu bolo možné rozčleniť na ďalšie podtrhy (trh mrazenej zeleniny a ovocia, trh mrazených múčnych jedál, trh mrazených hranolčekov a trh mrazených jedál na báze zemiakov). Zároveň by pri rozčlenení daného  trhu na uvedené podtrhy, bolo možné analyzovať určitú zastupiteľnosť z pohľadu dopytu v skupine mrazených múčnych jedál a mrazených jedál na báze zemiakov s polotovarmi chladenými (určité typy múčnych a zemiakových jedál je možné predávať tak v hlboko zmrazenej podobe ako aj len v chladenej podobe, kedy zásadná odlišnosť následne spočíva najmä v dĺžke trvanlivosti daných produktov, ktorá je pri mrazených produktoch výrazne vyššia). 
68.	Vzhľadom na to, že aktivity účastníkov koncentrácie sa na území Slovenskej republiky neprekrývajú, ako aj vzhľadom na to, že tak ako bude uvedené neskôr, predmetná koncentrácia nevedie k vytvoreniu alebo posilneniu dominantného postavenia, ktorého dôsledkom sú významné prekážky efektívnej súťaže, úrad dospel k záveru, že na účely posúdenia dopadov predmetnej koncentrácie nie je potrebné zaoberať sa presnou definíciou relevantného trhu a preto úrad ponechal v tomto prípade definíciu tovarového relevantného trhu otvorenú a pre účely tejto koncentrácie sa zaoberal veľkoobchodným predajom mrazených potravín.
69.	Vzhľadom na to, že neexistujú obmedzenia v prípade exportu mrazených hranolčekov, mrazenej zeleniny, mrazeného ovocia, mrazených múčnych produktov a iných mrazených potravín a spoločnosť Fritar vyváža svoju produkciu do celého sveta, bolo by možné priestorový trh definovať širšie ako národne, avšak vzhľadom na závery uvedené v tomto rozhodnutí úrad ponechal v tomto prípade definíciu priestorového relevantného trhu otvorenú a pre účely tohto konania posudzoval dopad koncentrácie na hospodársku súťaž na trhu veľkoobchodného predaja mrazených potravín na území Slovenskej republiky. 
VI.  Dopad koncentrácie na hospodársku súťaž
70.	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Podľa ustanovenia § 12 ods. 3 zákona úrad vydá rozhodnutie, že s koncentráciou súhlasí aj v prípade, ak podmienka uložená v rozhodnutí zabezpečí, že koncentrácia bude v súlade s § 12 ods. 1 alebo 2 zákona. Úrad môže v rozhodnutí uložiť účastníkom konania povinnosť súvisiacu s podmienkou, najmä na zabezpečenie plnenia uloženej podmienky, na dosiahnutie jej účelu alebo kontrolu jej plnenia. Podľa ustanovenia § 12 ods. 6 zákona úrad zakáže koncentráciu, ak koncentrácia vytvára alebo posilňuje dominantné postavenie, ktorého dôsledkom môžu byť významné prekážky efektívnej súťaže na relevantnom trhu alebo podľa ustanovenia § 12 ods. 7 zákona koordinácia súťažného správania je v rozpore s ustanovením   § 4 ods. 1 zákona.
71.	Z Oznámenia o koncentrácii vyplýva, že hlavným dôvodom tejto koncentrácie je pre spoločnosť PENTA investovať v spoločnostiach kontrolovaných súkromným sektorom prostredníctvom kúpy akcií/obchodných podielov, nakoľko nadobúdané spoločnosti považuje za zaujímavú investíciu.
72.	Vzhľadom na to, že tak ako bolo uvedené vyššie, uskutočnením posudzovanej koncentrácie nedôjde k horizontálnemu ani vertikálnemu prekrytiu výrobných a obchodných aktivít účastníkov koncentrácie na území Slovenskej republiky, úrad dospel k záveru, že uskutočnením posudzovanej koncentrácie sa štruktúra konkurenčného prostredia a postavenie účastníkov koncentrácie na území Slovenskej republiky nezmení a teda podnikateľ PENTA bude vystavený na trhu veľkoobchodného predaja mrazených potravín podstatnej hospodárskej súťaži a ani po uskutočnení posudzovanej koncentrácie sa nebude môcť správať nezávisle voči svojim konkurentom, dodávateľom a odberateľom. Posudzovaná koncentrácia nevytvorí alebo neposilní dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže na trhu veľkoobchodného predaja mrazených potravín na území Slovenskej republiky.
VII.  Záver
73.	Tak ako už úrad uviedol vyššie, uskutočnením posudzovanej koncentrácie sa konkurenčné prostredie na trhu veľkoobchodného predaja mrazených potravín na území Slovenskej republiky nezmení. Na základe vyššie uvedeného úrad dospel k záveru, že posudzovaná koncentrácia nevytvorí alebo neposilní dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže na trhu veľkoobchodného predaja mrazených potravín na území Slovenskej republiky.
74.	Podľa § 33 zákona úrad listom číslo 1583/PMÚ SR/2010 zo dňa 26.04.2010 podal účastníkovi konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie.
75.	Dňa 26.04.2010 bol úradu prostredníctvom právneho zástupcu doručený list, zaevidovaný pod č. 1588/2010, týkajúci sa vyjadrenia k výzve pred vydaním rozhodnutia a k podkladu a spôsobu jeho zistenia. Predmetným listom sa účastník konania prostredníctvom právneho zástupcu vyjadril k výzve pred vydaním rozhodnutia a požiadal úrad, aby v rozhodnutí o koncentrácii upravil informácie uvedené vo výzve v zmysle upresnených informácií doložených vo vyjadrení sa k výzve pred vydaním rozhodnutia úradu. Úrad všetky uvedené pripomienky akceptoval. 
76.	S výnimkou vyššie uvedených pripomienok, účastník konania k podkladom k rozhodnutiu, k spôsobu jeho zistenia a k záverom uvedeným vo výzve úradu nemal žiadne výhrady a súhlasí so zisteniami a závermi úradu.
77.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.
Poučenie:
78.	Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	 Ing. Emília Babiaková
                                                                               riaditeľka odboru koncentrácií

Rozhodnutie sa doručuje:
Advokátska kancelária JUDr. Katarína Segečová, s. r. o.
JUDr. Katarína Segečová
Advokátka
Einsteinova 25
851 01  Bratislava